窦抗
参考资料

↑  赵生泉, , 《文物春秋》 (第04期), 2003年, (第04期): 57–64  [2021-06-05], （原始内容存档于2021-06-05）
1 2 3 4  《金石录·卷二十三》：右《唐窦抗墓志》，欧阳询撰并书。其所历官，新、旧《史》所书颇多闕略。盖抗在隋自岐州刺史迁冀州，又迁定州，又为辽东道行军总管，改朔州道，遂授持节幽、易、燕、檀四州诸军事，幽州总管，幽州刺史，而《史》直云：“自岐州转幽州总管。”其归唐，为弘化道安抚大使，迁光禄大夫；又为左武候大将军，时以本官领同州刺史。《史》皆不载。其卒，《史》言谥“密”，而志作“容”。《新史》言“赠司徒”，而《志》作“司空”。《旧史》亦为“司空”，与《志》合。
↑  《隋书·卷七十·列传第三十五》：汉王谅之作乱也，炀帝将发幽州兵以讨之。时窦抗为幽州总管，帝恐其有二心，问可任者于杨素。素进子雄，授大将军，拜廉州刺史，驰至幽州，止传舍，召募得千余人。抗恃素贵，不时相见。子雄遣人谕之。后二日，抗从铁骑二千，来诣子雄所。子雄伏甲，请与相见，因擒抗。
↑  《北史·卷七十四·列传第六十二》：汉王谅之反，炀帝将发幽州兵讨之。时窦抗为幽州总管，帝恐其贰，问可任者于杨素。素遂进雄，授上大将军，拜廉州刺史。驰至幽州，止传舍，召募得千余人。抗恃素贵，不时相见。雄遣人谕之，后二日，抗从铁骑二千来诣雄所。雄伏甲禽抗，悉发幽州兵步骑三万，自井陉讨谅。
↑  《资治通鉴·卷一百八十》：帝将发幽州兵，疑幽州总管窦抗有贰心，问可使取抗者于杨素，素荐前江州刺史勃海李子雄，授上大将军，拜广州刺史。又以左领军将军长孙晟为相州刺史，发山东兵，与李子雄共经略之。晟辞以男行布在谅所部，帝曰:“公体国之深，终不以儿害义，朕今相委，公其勿辞。”李子雄驰至幽州，止传舍，召募得千余人。抗来诣子雄，子雄伏甲擒之。抗，荣定之子也。
↑  《隋书·卷三十九·列传第四》：抗美容仪，性通率，长于巧思。父卒之后，恩遇弥隆，所赐钱帛金宝，亦以巨万。抗官至定州刺史，复检校幽州总管。炀帝即位，汉王谅构逆，以为抗与通谋，由是除名，以其弟庆袭封陈公焉。
↑  《北史·卷六十一·列传第四十九》：抗美容仪，性通率，长于巧思。父卒后，恩遇弥厚，所赐钱帛金宝亦以钜万。位定州刺史，检校幽州总管。炀帝即位，汉王谅反，以为抗与通谋，由是除名，以其弟庆袭封陈公。
↑  《旧唐书·卷六十一·列传第十一》：抗字道生，太穆皇后之从兄也，隋洛州总管、陈国公荣之子也，母，隋文帝万安公主。抗在隋以帝甥甚见崇宠。少入太学，略涉书史，释褐千牛备身、仪同三司。属其父寝疾，抗躬亲扶侍，衣不解带者五十余日。及居丧，哀毁过礼。后袭爵陈国公，累转梁州刺史。将之官，隋文帝幸其第，命抗及公主酣宴，如家人之礼，赏赐极厚。母卒，号恸绝而复苏者数焉，文帝令宫人至第，节其哭泣。岁余，起为岐州刺史，转幽州总管，所在并以宽惠闻。及汉王谅作乱，炀帝恐其为变，遣李子雄驰往代之。子雄因言抗得谅书而不奏，按之无验，以疑贰除名。
↑  《新唐书·卷九十五·列传第二十》：威从兄子抗，字道生。父荣定，为隋洛州总管、陈国公，谥曰懿。母，隋文帝姊安成公主也。抗美容仪，性通率，涉见图史。以帝甥蚤贵，入太学，释褐千牛备身、仪同三司。侍父疾，束带五旬不弛；居丧，哀癯过常。袭爵，累转梁州刺史。将之官，文帝幸其第，酣宴如家人礼。母卒，数号绝，诏宫人节哭。岁余，为岐州刺史，转幽州总管，所至以宽惠闻。汉王谅反，炀帝疑抗为应，遣李子雄驰往代之。子雄因诬抗得谅书不奏，桉鞫无状，然坐是遂废。
↑  《资治通鉴·卷一百八十五》：陈国公窦抗，唐王之妃兄也，炀帝使行长城于灵武；闻唐王定关中，癸酉，帅灵武、盐川等数郡来降。
↑  《新唐书·卷一·本纪第一》：辛丑，窦威薨。黄门侍郎陈叔达判纳言，将作大匠窦抗兼纳言。
↑  《新唐书·卷一·本纪第一》：是月，窦抗罢。
↑  《资治通鉴·卷一百八十六》：是月，纳言窦抗罢为左武候大将军。
↑  《新唐书·卷九十五·列传第二十》：抗与高祖少相狎，及杨玄感反，抗谓高祖曰:“玄感为我先耳，李氏名在图录，天所启也。”高祖曰:“为祸始不祥，公无妄言。”炀帝遣抗出灵武，逴护长城，闻高祖已定京师，喜曰:“此吾家婿，豁达有大度，真拨乱主也。”因归长安。高祖见之喜，握手曰:“李氏果王，何如？”因置酒为乐，授将作大匠兼纳言，寻罢为左武候大将军。
↑  《旧唐书·卷五十四·列传第四》：及建德结阵于汜水，秦王遣骑挑之，建德进军而战，窦抗当之。建德少却，秦王驰骑深入，反覆四五合，然后大破之。
↑  《资治通鉴·卷一百八十九》：建德列陈，自辰至午，士卒饥倦，皆坐列，又急饮水，逡巡欲退。世民命宇文士及将三百骑经建德陈西，驰而南上，戒之曰：“贼若不动，尔宜引归，动则引兵东出。”士及至陈前，陈果动，世民曰：“可击矣！”时河渚马亦至，乃命出战。世民帅轻骑先进，大军继之，东涉汜水，直薄其陈。建德群臣方朝谒，唐骑猝来，朝臣趋就建德，建德召骑兵使拒唐兵，骑兵阻朝臣不得过，建德挥朝臣令却，进退之间，唐兵已至，建德窘迫，退依东陂。窦抗引兵击之，战小不利。
↑  《通典·卷一百四·礼六十四·沿革六十四（凶礼二十六）》：赠司空陈国公窦抗谥曰博。
↑  《旧唐书·卷六十一·列传第十一》：抗与高祖少相亲狎，及杨玄感作乱，高祖统兵陇右，抗言于高祖曰:“玄感抑为发踪耳！李氏有名图箓，可乘其便，天之所启也。”高祖曰:“无为祸始，何言之妄也。”大业末，抗于灵武巡长城以伺盗贼，及闻高祖定京城，抗对众而忭曰：“此吾家妹婿也，豁达有大度，真拨乱之主矣。”因归长安。高祖见之大悦，握手引坐曰:“李氏竟能成事，何如？”因纵酒为乐。寻拜将作大匠。武德元年，以本官兼纳言。高祖听朝，或升御坐，退朝之后，延入卧内，命之舍敬，纵酒谈谑，敦平生之款。常侍宴移时，或留宿禁内。高祖每呼为兄而不名也，宫内咸称为舅。常陪侍游宴，不知朝务。转左武候大将军，领左右千牛备身大将军。寻从太宗平薛举，勋居第一。四年，又从征王世充。及东都平，册勋太庙者九人，抗与从弟轨俱预焉。朝廷荣之，赐女乐一部、金宝万计。武德四年，因侍宴暴卒，赠司空，谥曰密。子衍。衍嗣，官至左武卫将军。时抗群从内三品七人，四品、五品十余人，尚主三人，妃数人，冠冕之盛，当朝无比。
↑  《新唐书·卷九十五·列传第二十》：帝听朝，或引升御坐，既退，入卧内，从容谈笑，极平生欢，以兄呼之，宫中称为舅，或留宿禁省，侍燕豫，然未尝干朝廷事。后从秦王平薛举，功第一；又从征王世充。东都平，册勋于庙者九人，抗与从弟轨与焉。赐女乐一部，珍币不赀。卒，赠司徒，谥曰密。
↑  《唐两京城坊考·卷四》：东南隅，静法寺。（隋开皇十年，左武候大将军、陈国公窦抗所立。寺门拆抗宅柴戟门所造。西院有木浮圈，抗弟琎为母成安公主建，重叠绮丽，崇一百五十尺，皆伐抗园梨木充用，其园本西魏大统寺，周武帝废佛教，以共寺赐抗为宅焉。
↑  《旧唐书·卷一百八十九上·列传第一百三十九》：盖文达，冀州信都人也。博涉经史，尤明《三传》。性方雅，美须貌，有士君子之风。刺史窦抗尝广集儒生，令相问难，其大儒刘焯、刘轨思、孔颖达咸在坐，文达亦参焉。既论难，皆出诸儒意表，抗大奇之，问曰:“盖生就谁受学？”刘焯对曰:“此生岐嶷，出自天然。以多问寡，焯为师首。”抗曰:“可谓冰生于水而寒于水也。”
↑  《新唐书·卷一百九十八·列传第一百二十三》：盖文达，冀州信都人。博涉前载，尤明《春秋》三家。刺史窦抗集诸生讲论，于是，刘焯、刘轨思、孔颖达并以耆儒开门授业，是日悉至，而文达依经辩举，皆诸儒意所未叩，一坐厌叹。抗奇之，问：“安所从学？”焯曰:“若人岐嶷，出自天然，以多问寡，则焯为之师。”抗曰:“冰生于水而寒于水，其谓此邪？”
↑  毛远明 整理. . 南京市: 凤凰出版社. 2018年11月: 28–29. ISBN 978-7-5506-2535-8 （中文（繁體））.  使用|accessdate=需要含有|url= (帮助)
1 2  周绍良主编. . 长春市: 吉林文史出版社. 2000.12: 14608–14609. ISBN 7-80626-576-7 （中文（繁體））.  请检查|date=中的日期值 (帮助); 使用|accessdate=需要含有|url= (帮助)
↑  《太平广记·卷一百零三·报应二》：唐陈国窦公夫人豆卢氏，芮公宽之姊也。夫人信罪福，常诵《金刚般若经》，未尽卷一纸许，忽头痛，至夜愈甚。夫人自念，倘死遂不得终经，欲起诵之。令婢然烛，而火悉已灭，婢空还，夫人深益叹恨。忽见厨中有烛炬，渐升堂陛，直入卧内，去地三尺许，而无人执，光明若昼。夫人惊喜，取经诵之，有顷，家人钻鐩得火，烛光即灭。自此日诵五遍，以为常法。后芮公将死，夫人往视，公谓夫人曰:“吾姊以诵经之福，当寿百岁，生好处也．”夫人年至八十，无疾而终。
↑  《冥报记·卷下》：陈公太夫人豆卢氏。芮公宽之姊也。